Kalistenika
Kalistenika predstavlja oblik tjelovježbe koji se sastoji od niza jednostavnih, ritmičkih pokreta uz ili bez pomoći sprava. Oni su namijenjeni za povećanje tjelesne snage i fleksibilnosti s pokretima kao što su savijanje, skakanje, ljuljanje, uvijanje ili udaranje, koristeći samo vlastitu težinu kao teret. Redovnim prakticiranjem kalistenike razvijaju se mišićni i kardiovaskularni sistem, a samim tim i psihomotorne vještine poput ravnoteže, agilnosti i koordinacije.